Adolf Peter Záturecký

náhľad|Rodový erb
**Adolf Peter Záturecký** (Zathureczky de Zaturcsa) (* 25. november 1837, Liptovská Sielnica – † 1. júl 1904, Brezno) bol slovenský pedagóg, publicista, jazykovedec, zberateľ ľudovej slovesnosti a národnokultúrny pracovník, šľachtic. Pseudonym: **Borovohájsky** .

## Rodina
* otec: Peter Pavel Záturecký (18071852)
* matka: Mária rod. Lehotská Slabejová (18111882)
* manželka: Mária rod. Groszerová (18501933)
* deti: Bella Bohuslava Koričánska (18661928), Ľudmila Mária Hollá (18671907), Helenka (18721874), Ján Miroslav Záturecký (18751936), Adolf Vladimír Záturecký (18841958).

## Životopis
Pochádzal zo šľachtického rodu Zaturecký zo Záturčia (Zathureczky de Zaturcsa). Súkromne ho vzdelával otec, študoval na gymnáziu v Kežmarku a v Modre, odkiaľ po skončení 7. triedy gymnázia v r. 1854 odišiel za učiteľa do rodiska. Od r. 1869 organista a učiteľ na evanjelickej škole, neskôr na štátnej škole v Brezne. Zaoberal sa zbieraním slovenskej ľudovej slovesnosti, odborne roztriedil vyše 13 000 prísloví a ich variantov. Zaoberal sa aj zbieraním rečovej slovnej zásoby, prispel Slovenskou mluvnicou obsahujúcou gramatické poučky. Roku 18771879 vydával a redigoval u Filipa Macholda v Banskej Bystrici časopis Evanjelická škola. V rukopise zanechal zoznam názvov obcí Liptova a Turca. Autor pedagogických a ľudovýchovných článkov, ktoré publikoval v dobových novinách a časopisoch. Zostavil pedagogické učebnice, didaktizujúce a gratulačné verše pre deti. Propagátor prác a myšlienok J. A. Komenského.

## Tvorba
Pedagogický aspekt bol dominantný aj v jeho tvorbe pre deti. Próza Tomáš Nápravník (1873) je vlastne adaptáciou nemeckej moralisticko-náboženskej poviedky na slovenské pomery. Verše jeho dvoch básnických zbierok pre deti, Hájiček (1879) a Vinšovník (1880), ťažkopádnou a nedokonalou veršovou technikou zveršúvajú mravné ponaučenia a s rezervovaným prijatím sa stretli už v dobe publikovania.

So svojimi 13 000 záznamami predstavuje v našej literatúre dosiaľ „najvýznamnejšiu zbierku ľudovej frazeológie“.

## Pamiatky
* hrob s náhrobkom v Brezne
* rukopisná pozostalosť v Literárnom archíve Matice slovenskej,
* pamätné tabule v Brezne a v Liptovskej Sielnici

## Dielo
**Tomáš Nápravník* 1873
**Hájiček* 1879
**Vinšovník*, Martin roku 1880
**Evanjelický rozpravník*, Budapešť roku 1891
**Slovenské hádky* (hádanky), Martin roku 1894
**Slovenská přísloví, pořekadla a úsloví*, Praha, [1897] (reedície: *Slovenské príslovia, porekadlá a úslovia*, 1965; *Slovenské príslovia, porekadlá a úslovia*, 1974; *Slovenské príslovia, porekadlá a úslovia*, 1975)
* *Nevyhovárajte sa!*, 1898, Tranoscius, podtitul: *Krátke odpovede na obyčajné výhovorky a námietky vo veciach náboženských*
* *Slovenská mluvnica*, Ružomberok roku 1900
**Nauka slovenského pravopisu*, B.m. 1900 (rkp.).
* *Príkaz striezlivosti kresťanskej: Neopi sa!*, 2. vyd., Modra, 1901 
* *Náboženské rozprávky*, 1902
* *Obrázkový šlabikár a prvá čítanka*, Budapešť roku 1902

## Referencie

## Literatúra
* Slovenský biografický slovník
* Genealogicko-Heraldický Hlas, časopis Slovenskej Genealogicko–Heraldickej spoločnosti. Vychádza od roku 1991. 2001/2 

## Externé odkazy
* Záznam o narodení a krste v matrike evanjelického zboru v Liptovskej Sielnici; záznam číslo 69; pokrstený ako Petrus Adolphus Zatureczky
* 
* 
* Adolf Peter Záturecký: Slovenské hádanky (1894)(digitalizovaná online verzia) 
* http://www.ludoslovensky.sk/prislovia/  Adolf Peter Záturecký, príslovia a porekadlá

Kategória:Slovenskí národní buditelia
Kategória:Slovenskí pedagógovia
Kategória:Slovenskí jazykovedci
Kategória:Slovenskí publicisti
Kategória:Slovenskí autori náučnej literatúry
Kategória:Kresťanskí spisovatelia
Kategória:Príslušníci zemianskeho stavu
Kategória:Osobnosti z Liptovskej Sielnice
Kategória:Uhorskí šľachtici
Kategória:Slovenskí šľachtici